ไฟแนนซืทูเดย์
โดย...ใจฮิน
4 ธ.ค. 2558

โดย...ใจฮิน
... อภิศักดิ์ ตันติวรวงศ์ รมว.คลัง หลังจากทำงานในตำแหน่งมากว่า 3 เดือน เริ่มเห็นเขี้ยวเล็บของข้าราชการและผู้บริหารหน่วยงานของกระทรวง ตอนนี้เริ่มทำใจไม่ได้กับบิ๊กข้าราชการกรมภาษีที่ไม่ให้ความสนใจกับการทำงาน ประชุมปฏิรูปโครงสร้างภาษีก็ไม่ค่อยเข้าประชุม ขนาดประชุมระบบชำระเงินแห่งชาติก็ไม่มา ข้าราชการซุบซิบว่า บิ๊กคนนี้เส้นใหญ่มาก สนิทสนมกลมกลืนกับสายตรงนายกฯ ช่วงนี้หนักไปทางปั่นจักรยาน อาจมีปัญหาสุขภาพ เลยส่งแต่ลูกน้องมาประชุมกับ รมว.คลัง
... สมชัย สัจจพงษ์ ปลัดกระทรวงการคลัง ไม่ใช่ทำงานหนักอย่างเดียว แต่ได้เจียดเวลาดูแลลูกน้องในกระทรวง โดยการจัดโครงการสร้างสมดุลชีวิตกับการทำงาน ซึ่งมีการจัดกิจกรรมพิเศษให้กับข้าราชการและพนักงาน ทั้ง การทำโยคะ วาดสีน้ำเต้นลีลาศ ร้องเพลง ปั่นจักรยาน เพื่อไม่ให้เจ้าหน้าที่เครียดอยู่แต่กับการทำงานอย่างเดียว โครงการนี้ไม่ได้ทำแบบขอไปที แต่มีการจ้างมืออาชีพจากข้างนอกมาสอนในทุกกิจการ เป็นที่ถูกใจของลูกน้องข้าราชการและพนักงานเป็นอย่างมาก